Նոր իշխանության առջեւ դրվող պահանջներից մեկն էլ արդարադատության համակարգը նախկին ռեժիմին ծառայած կամակատար դատավորներից, դատախազներից ու քննիչներից ազատագրելն է։ Երբ մեկը մյուսի հետեւից բանտերից դուրս են գալիս իրավապաշտպան կազմակերպությունների կողմից քաղբանտարկյալ ճանաչված անձինք, հերթական անգամ համոզվում ենք, թե որքան խոցելի վիճակում է մեր արդարադատությունը, ինչպես կարող են մեր դատավորներն ու քննիչները գրչի մեկ հարվածով տնօրինել մարդկային ճակատագրեր, իսկ հետո վերանայել կայացված վճիռները։